Sakstagala pagasts

Sakstagala pagasts ir Rēzeknes novada teritoriāla vienība tā rietumos, Rēzeknes upes kreisajā krastā. Robežojas ziemeļos pa Rēzekni ar Rikavas, Kantinieku un Audriņu pagastiem, austrumos ar Ozolmuižas pagastu, dienvidaustrumos ar Ozolaines pagastu, dienvidos ar Silmalas pagastu, rietumos ar Sokolku un Viļānu pagastiem. Pagasta centrs atrodas Sakstagalā.

 Daba 
 Hidrogrāfija 
 Upes 
 Rēzekne
Ciskoda
 Čečora
 Piļveļu grāvis

 Ezeri 

 Piļveļu ezers
Luknas dīķis

 Purvi 

 Piļveļu pūrs
 Zaikovas pūrs

 Dabas pieminekļi 
Pagasta teritorijā atrodas divi dižakmeņi.

Komultēnu dižakmens atrodas jaukto koku mežā ap 700 m no Jēkabpils–Rēzeknes ceļa, uz ZA no Komultēniem. Dižakmens apkārtmērs 15 m, garums 5 m, platums 3 m, augstums 1,8 m, tilpums ap 20 m3.

Subinaites dižkmens atrodas iepretī Vaļenieku mājām Rēzeknes upes stāvā kreisā krasta nogāzes apakšējā daļa pie paša ūdens. Akmens pamatne ir zem upes līmeņa, tas ir 5,2 m garš, 4,4 m plats, virs ūdens līmeņa paceļas par 1,6 m, zem ūdens _ ap 2,5 m, tilpums 26 m3. Sarkanbrūnā virsma ir stipri sadēdējusi un apsūnojusi. Aizsargājams kopš 1977. gada.

 Vēsture 
Sakstagala vārds vēstures avotos pirmoreiz ir minēts 1582. gadā. Pagasts dibināts 19. gadsimta beigās. 1935. gadā tā platība bija 147,9 km² un tajā dzīvoja 7527 iedzīvotāji. 1945. gadā pagastā izveidoja Kantinieku, Sakstagala, Sokolovas un Uļjanovas ciema padomes, bet pagastu 1949. gadā likvidēja. Sakstagala ciems ietilpis Viļānu (1949-1962) un Rēzeknes (1962-2009) rajonos. 1954. gadā Sakstagala ciemam pievienoja likvidētos Uļjanovas un Sokolovas ciemus, 1962. gadā — Viļānu lauku teritorijas kolhoza «Vernij putj» teritoriju. 1990. gadā ciemu reorganizēja par pagastu. 2009. gadā Sakstagala pagastu kā administratīvo teritoriju iekļāva Rēzeknes novadā.

 Kultūrvēstures pieminekļi 
Pagasta teritorijā atrodas četri valsts nozīmes un divi vietējās nozīmes kultūras pieminekļi.

Valsts nozīmes pieminekļi:

 Subinaites senkapi (Kara kapi) _ arheoloģiskais piemineklis
 Ciskādu katoļu baznīca _ arhitektūras piemineklis
 Ciskādu baznīcas ērģeles _ mākslas piemineklis
 Franča Trasuna dzīves vieta "Kolnasāta" _ vēsturiska notikuma vieta 
Vietējās nozīmes arhitektūras pieminekļi:

 Ciskādu (Vītolu) skola
 Uļjanovas vecticībnieku kopienas lūgšanu nams

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.CSP

 1897. gadā 30% iedzivotāju bija vecticībnieki.

 Apdzīvotās vietas 
Pagasta lielākās apdzīvotās vietas ir Sakstagals, Ciskādi un Uļjanova.

Sakstagala pagastā ietilpst 60 apdzīvotas vietas — 52 ciemi un 8 savrupvietas.Pēc Latvijas Ģeotelpiskās Informācijas Aģentūras datiem -Vietvārdu datubāze


 Tips Ciems Iedzīvotāji  (2020) Vidējciems Ciskādi 136 Sakstagals 192 Uļjanova 262 Mazciemi Ciukori 8 Mortiški 55 Žabrovka 36 Skrajciemi Aļhovka 10 Apari 12 Azara Bodži 5 Bolbiši 16 Bondarevka 16 Boreņi 22 Cerkovka 1 Deičmaņi 51 Dzerkaļi 26 Garanči 20 Gurilišķi 36 Jaudzemi 9 Jaunā Sloboda 14 Kauliņi 5 Keidāni 15 Kolna Sloboda 21 Komulteņi 6 Kraupeļi 7 Kudļi 9 Kukuči 16 
 Tips Ciems Iedzīvotāji  (2020) Skrajciemi Bunduli 7 Laizāni 10 Lakši 14 Lejas Sloboda 2 Lielā Markovka 48 Lukna 10 Mazā Markovka 12 Mežalovnieki 4 Mežasorgi 3 Mihejevka 9 Odotas 9 Pedeļi 3 Piertnīki 1 Pilveļi 7 Pivteļi 7 Rjabki 13 Silinieki 31 Skangaļi 4 Skromelišķi 4 Somi 9 Spočinoki 4 Stirāni 25 Studeni 1 Subinaite 23 Vorkaļi 30

 Reliģija 
Pagastā atrodas trīs baznīcas: Ciskādu Svētā Jāņa Kristītāja Romas katoļu baznīca, Uļjanovas vecticībnieku draudzes lūgšanu nams un Gurilišķu vecticībnieku draudzes lūgšanu nams.

 Ievērojamas personības 

Sakstagala pagastā dzimuši:
 Antons Kazričs (1862—1917), flotes virsnieks, ģenerālmajors
 Francis Trasuns (1864—1926), ievērojamākais Latgales politiķis, katoļu garīdznieks, literāts un Latvijas apvienošanās idejas iniciators 
 Eduards Kazričs (1871—1911), Krievijas Impērijas Valsts domes II sasaukuma deputāts
 Konstance Kempa-Daugule (1891—1947), literāte, ievērojamā Latgales atmodas darbinieka Franča Kempa dzīvesbiedre 
 Fēlikss Boļeslavs Laizāns (1871_1931), garīdznieks, tautas dziesmu krājējs
 Raimonds Trasuns (1935_1996), rakstnieks
 Dominiks Jaudzems (1892_1958), garīdznieks, Rēzeknes skolotāju institūta direktors, žurnāla "Katoļu Dzeive" izdevējs
 Kārlis Sangovičs (1903_1943), laikraksta "Jaunā Latgola" redaktors, Ludzas ģimnāzijas direktors
Jānis Klīdzējs (1914_2000), rakstnieks

 Saimniecība 
Sakstagala pagastā ir 40 zemnieku saimniecības, kuras nodarbojas ar bioloģisko lauksaimniecību, lopkopību un graudkopību.

 Transports 
Pagasta teritoriju šķērso valsts nozīmes autoceļš A12 (vai E22).

Dzelzceļa līnijas Krustpils—Rēzekne II pieturas punkts — Sakstagals.

 Izglītība 
Pagastā darbojas Sakstagala Jāņa Klīdzēja pamatskola. Līdz 2009. gada 31. augustam Ciskādos pastāvēja Vītolu pamatskola. Darbojas Sakstagala pagasta bibliotēka.

 Atsauces 

Kategorija:Latgale
Kategorija:Rēzeknes novada pagasti